স্বামী বিরজানন্দ
স্বামী বিরজানন্দ (১০ জুন ১৮৭৩  – ৩০ মে ১৯৫১) ছিলেন  রামকৃষ্ণ মঠ ও মিশনের ষষ্ঠ সংঘাধ্যক্ষ। তার পূর্বাশ্রমের নাম ছিল কালীকৃষ্ণ বসু। জন্ম ১৮৭৩ খ্রিস্টাব্দের ১০ জুন জগন্নাথ দেবের স্নানযাত্রার দিন ব্রিটিশ ভারতের কলকাতায়।পিতা ছিলেন সেসময়ের খ্যাতনামা চিকিৎসক ত্রৈলোক্যনাথ বসু। মাতা নিশাদকালী দেবী ছিলেন অত্যন্ত নিবেদিত ও ধর্মপ্রাণ মহিলা। তিনিই কালীকৃষ্ণের চরিত্রের উপর বড় প্রভাব সৃষ্টির কারণ। এমনকি সংসার ত্যাগ করার পরে কালীকৃষ্ণ সন্ন্যাস নেওয়ার সময় তিনি তা উল্লেখ করেছেন। তার ধর্মীয় জীবনযাপনে কোন বাধা দেন নি বরং মাতাপিতা দুজনেই তাকে আশীর্বাদ করেছিলেন।